L 58/1406
ET
Euroopa Liidu Teataja
23.2.2023
KOMISJON KATSEPROJEKTID
PEATÜKK PP 01 — TEADUS JA INNOVATSIOON (jätkub) PP 01 23
(jätkub)
PP 01 23 05
(jätkub) — võimalike meetmete kindlakstegemine liikmesriikide, piirkondlikul ja kohalikul tasandil, et hoogustada ettevõtluse arengut ja toetada VKEsid ELi kosmosepõhiste lahenduste pakkumisel, et pakkuda nii ELi õhusõidukitele kui ka laevadele ohutumaid lahendusi; — selliste pardaseadmete prototüüpimine, mis kasutavad Galileo signaale, et rahuldada põhivajadusi, mida olemasolevad seadmed seni ei hõlma, keskendudes Galileo otsingu- ja päästeteenuste kasutamisele.
Katseprojekti raames välja töötatud prototüübid peaksid võimaluse korral põhinema olemasolevatel kasutusvalmis kaubanduslikel komponentidel; — mitme proovisõidu rakendamine kommertslennukite ja kalalaevade puhul.
Eesmärk on näidata teostatavust ja lisaväärtust sektori jaoks, valideerides operatiivkontseptsiooni lennunduse ja merenduse kasutajate ning eri riikide pädevate asutuste osalusel.
Proovisõidul kasutatavad õhusõidukid ja laevad peavad olema varustatud vähemalt majaka prototüübiga, mida saab Galileo signaalide ja kodeeritud erisõnumite abil eemalt aktiveerida.
— panus uute standardite koostamisse, milles määratletakse 1) miinimumnõuded otsingu- ja päästeoperatsioonide 406 MHz majakatele kommertsõhusõidukites (ELT-DT) ja kalalaevadel (EPIRBS), nii et neid oleks võimalik eemalt aktiveerida, ja 2) vajalikud katsed, et kontrollida toimimise vastavust nõuetele tulevaste regulatiivsete algatuste toetamiseks Euroopas; — osalemine olemasolevates töörühmades, mis tegelevad otsingu- ja päästeoperatsioonide majakaid käsitlevate lahendustega, sh erinevad avaliku ja erasektori platvormid, ning arvamuste vahetus peamiste tööstusvaldkonna sidusrühmadega, nagu õhusõidukite käitajad, kalalaevade ühendused, laevandusettevõtjad ning asjaomased mereja lennundusasutused otsingu- ja päästetöödeks; — kasutajanõuete konsolideerimine ja seadmete (majakate) nõuete määratlemine.
Rahvusvaheline otsingu- ja päästeorganisatsioon Cospas-Sarsat aitab päästa keskmiselt ligikaudu 2 000 inimest aastas.
Kasutatavad seadmed (406 MHz majakas) sisaldavad kohustuslikku põhifunktsiooni, et edastada hoiatusteade satelliitidele, mis edastavad teabe maapealsele infrastruktuurile.
Galileo juba panustab, pakkudes oma satelliite sõnumite edastamiseks, nimelt nn pärisuund-sidekanali teenust (vt [1]).
Maapealses infrastruktuuris määratakse kindlaks majaka asukoht ning aktiveeritakse otsingu- ja päästejõud.
Galileo pakub praegu vabatahtlikku võimalust, mille peamine eesmärk on anda sisselülitatud majakale kinnitus, nn pöördlink (vt [1]).
Võimalus kasutada sidekanalit Galileo infrastruktuurist maailma mis tahes majaka jaoks võimaldab uusi funktsioone ning üks olulisemaid neist on võimalus aktiveerida majakas vajaduse korral maapealsest infrastruktuurist kaugjuhtimise teel.
Kommertslennunduse sektoris on tehtud eeltööd, mille tulemusena avaldati lennundussüsteemi toimimise miinimumstandard (EUROCAE ED-277 [2]) avaldamisega, milles kirjeldatakse sellise arengu võimaldamiseks kehtestatavaid käitamisprotseduure.
Majakate jaoks ei ole siiski veel kehtestatud toimimise miinimumstandardit, mida saaks kasutada tulevase normi toetamiseks.
Euroopa Liidu Lennundusohutusamet (EASA), kes esitab õhusõidukite jälgimise nõuded, selgitab, et majaka kaugjuhtimise teel aktiveerimist tuleb edasi arendada.
Õhusõiduki majaka standard (EUROCAE ED-62B [3]) ei sisalda veel kaugaktiveerimise võimalust.